เพลิดเพลินกับอาหารที่ชอบในปริมาณที่พอเหมาะ กำจัดอาหารแปรรูปจากวิถีการรับประทานอาหาร เตรียมเปลี่ยนวิถีการรับประทานอาหาร
การเลิกหรือลดปริมาณอาหารแปรรูปในวิถีการรับประทานอาหารช่วยให้คุณจัดการน้ำหนักได้ดีขึ้นและทำให้สุขภาพของคุณดีขึ้น  แต่การรับประทานของว่างหรืออาหารที่มีส่วนประกอบของอาหารแปรรูปในบางโอกาสก็ถือว่าโอเคและไม่น่าจะทำให้เกิดผลกระทบเชิงลบที่ร้ายแรงอะไร เลือกอาหารอย่างรอบคอบและตัดสินใจว่าปริมาณที่ "พอเหมาะ" สำหรับคุณจริงๆ แล้วคือแค่ไหน   ถ้าอาหารที่คุณชื่นชอบบางอย่างเป็นอาหารแปรรูป แทนที่จะเลิกรับประทานถาวร คุณก็อาจจะตัดสินใจว่าจะรับประทานทุกคืนวันศุกร์หรือแค่เดือนละครั้ง จำไว้ว่าแค่การกำจัดอาหารแปรรูปจากวิถีการรับประทานอาหารของคุณก็ถือเป็นจุดเริ่มต้นที่ยอดเยี่ยมแล้ว แต่ว่าคุณจะกำจัดมากน้อยแค่ไหนหรือจะกำจัดอะไรออกไปนั้นก็แล้วแต่คุณ บางครั้งอาหารแปรรูปที่พบได้ทั่วไปกลับเป็นอาหารที่อร่อยที่สุด ลองนึกดูว่ามีอะไรในอาหารแปรรูปนั้นๆ ที่คุณชื่นชอบ (เช่น ความหวาน ความเค็ม หรือความกรอบ) และดูว่ามีตัวเลือกอื่นที่ดีต่อสุขภาพที่สามารถทดแทนกันได้ไหม  เช่น ถ้าคุณอยากรับประทานอะไรหวานๆ สักหน่อยหลังมื้อเย็น แทนที่จะไปหยิบช็อกโกแลตหรือไอศกรีม ลองหั่นผลไม้สดหรือรับประทานโยเกิร์ตรสธรรมชาติราดน้ำผึ้งสักหน่อย ถ้าคุณอยากรับประทานอะไรเค็มๆ กรอบๆ ลองรับประทานแครอทหั่นเป็นชิ้นสดๆ หรือจะเป็นผลไม้สดจิ้มพริกเกลือ (ทำเอง) ก็ได้ การเตรียมอาหารที่คุณชื่นชอบไว้ที่บ้านทำให้คุณสามารถควบคุมได้เป๊ะๆ ว่าจะใส่อะไรลงไปในอาหารบ้าง โดยที่ยังมีความสุขกับการรับประทานอาหารอยู่  อาหารง่ายๆ ที่สามารถเตรียมได้ที่บ้านได้แก่ น้ำสลัด ซอสหรือซอสหมักเนื้อ กราโนลาหรือมูสลี่ ซุป สตูว์กับซุปใส ขนมอบอย่างมัฟฟิน คุกกี้ กราโนลาบาร์หรือขนมปังโฮลวีต หรือน้ำจิ้มอย่างฮัมมัส นอกจากนี้คุณยังสามารถทำอาหารจานด่วนที่บ้านได้อีกด้วย นักเก็ตไก่ทำเองกับเฟรนช์ฟรายด์อบเป็นทางเลือกที่ยอดเยี่ยมกว่าที่ขายตามร้านอาหารจานด่วนเป็นไหนๆ เนื่องจากกระบวนการแปรรูปอาหารนั้นแตกต่างกันมากมาย การอ่านฉลากอาหารจึงสามารถบอกข้อมูลที่ละเอียดและถูกต้องมากที่สุดว่า อาหารผ่านกระบวนการแปรรูปอะไรและมีอะไรที่เปลี่ยนแปลงหรือเพิ่มเติมลงไปบ้าง  ฉลากอาหารที่อยู่บนบรรจุภัณฑ์ทำให้ผู้บริโภครู้แน่ชัดว่ามีอะไรอยู่ในอาหารบ้าง ฉลากอาหารจะมีรายการส่วนผสมในอาหารทั้งหมดเรียงลำดับจากส่วนผสมที่มีปริมาณมากที่สุดไปจนถึงส่วนผสมที่มีปริมาณน้อยที่สุด นอกจากนี้คุณก็จะพบสารปรุงแต่ง สารกันบูด หรือสารแต่งกลิ่นรสที่อยู่ในอาหารด้วย มีเคล็ดลับหรือเทคนิคมากมายที่ช่วยให้ผู้บริโภคตัดสินใจได้ว่า การแปรรูประดับไหนที่ยอมรับได้ โดยทั่วไปแนะนำว่าคุณไม่ควรซื้ออาหารที่มีส่วนผสมที่คุณอ่านไม่ออก เช่น อาหารแปรรูปบางชนิดจะมีส่วนผสมอย่าง Diacetyl (สารแต่งกลิ่นเนย) หรือ Potassium Sorbate (สารเคมีที่ใช้เพื่อให้อาหารอยู่บนชั้นวางได้นานขึ้น)  รู้ไว้ว่าถ้าบริษัทเป็นเจ้าของกรรมสิทธิ์ส่วนผสม (อย่างพวกเครื่องเทศหรือสารแต่งกลิ่นรส) ตามกฎหมายแล้วบริษัทไม่จำเป็นจะต้องเปิดเผยส่วนผสมเหล่านี้   ถ้าคุณเห็นข้อความนี้ปรากฏอยู่บนฉลากส่วนผสม คุณก็ไม่ควรซื้ออาหารชนิดนี้ รู้ไว้ว่าสารปรุงแต่งบางชนิดก็ทำให้อาหารมีคุณค่าทางโภชนาการมากขึ้น เช่น บางบริษัทอาจเพิ่มวิตามินหรือแร่ธาตุเข้าไปในอาหาร แม้ว่าสารปรุงแต่งเหล่านี้จะชื่อไม่คุ้นสักเท่าไหร่ แต่มันก็เพิ่มคุณค่าทางโภชนาการในอาหารได้จริงๆ ผักและผลไม้เป็นอาหารที่อุดมไปด้วยคุณค่าทางโภชนาการที่มีวิตามิน แร่ธาตุ ใยอาหาร และสารต้านอนุมูลอิสระที่จำเป็น ในแต่ละมื้ออาหารที่คุณรับประทานครึ่งหนึ่งควรเป็นผักหรือผลไม้  ผักผลไม้ทั้งส่วนที่ผ่านกระบวนการแปรรูปเพียงเล็กน้อยและควรซื้อได้แก่ ผักและผลไม้สด (เช่น แอปเปิ้ล กล้วย มะเขือเทศ หรือมะเขือม่วง) ผักผลไม้ที่ล้างหรือหั่นสำเร็จ (เช่น ผักกาดหอมที่แยกขายเป็นถุงๆ หรือถั่วฝักยาวแช่แข็งที่ผ่านการเติมไอน้ำ) ผักผลไม้กระป๋องหรือแช่แข็ง รู้ไว้ว่าถ้าเป็นแบบกระป๋อง ให้เลือกชนิดที่มีโซเดียมต่ำหรือไม่เติมเกลือ และไม่มีซอส น้ำเกรวี่ หรือเครื่องปรุงรสอื่นๆ หลีกเลี่ยงผักผลไม้ที่ผ่านการแปรรูปสูง เช่น ผลไม้กระป๋องในน้ำเชื่อม ผลไม้ถ้วยในน้ำเชื่อมหรือเติมน้ำตาล และผักกระป๋องหรือผักแช่แข็งที่มีซอสหรือมีเครื่องปรุงรสเพิ่มเติม โปรตีนสำคัญต่อการรับประทานอาหารที่ดีต่อสุขภาพ และเนื้อสัตว์ก็เป็นโปรตีนคุณภาพชั้นดีที่ควรอยู่ในมื้ออาหารของคุณ เนื้อสัตว์และของขบเคี้ยวของคุณส่วนใหญ่ควรเป็นแหล่งโปรตีน  รับประทานอาหารที่เป็นโปรตีนทั้งส่วนที่ผ่านการแปรรูปเล็กน้อยเช่น สัตว์ปีก เนื้อแดง เนื้อหมู ไข่ และผลิตภัณฑ์นม เลือกผลิตภัณฑ์ออร์แกนิกถ้าคุณอยากจะเลี่ยงสารกันบูดหรือฮอร์โมนเร่งการเติบโต แหล่งโปรตีนมังสวิรัติที่ผ่านการแปรรูปเพียงเล็กน้อยได้แก่ ถั่วแห้ง ถั่วเลนทิลและถั่วมีฝัก ถั่วและถั่วเลนทิลกระป๋องชนิดไม่เติมเกลือ (แต่ก็ต้องล้างและสะเด็ดน้ำก่อนรับประทาน) ถั่วและถั่วเลนทิลแช่แข็งที่ไม่เติมซอส/น้ำเกรวี่ เต้าหู้ เทมเป้ และเนื้อขาว (ผลิตภัณฑ์เนื้อสัตว์เช่นทำจากข้าวสาลี) ก็เป็นแหล่งโปรตีนมังสวิรัติ แต่โดยทั่วไปอาหารพวกนี้จะผ่านการแปรรูปมากกว่า แหล่งโปรตีนที่ผ่านการแปรรูปปานกลางที่คุณอาจจะเลือกบริโภคได้แก่ เนื้อสัตว์แช่แข็งที่ไม่เติมสารปรุงแต่ง ซอสหรือน้ำเกรวี่ โยเกิร์ตรสธรรมชาติ และชีส แหล่งโปรตีนที่ผ่านการแปรรูปสูงที่ควรเลี่ยงได้แก่ เนื้อสัตว์แปรรูปพร้อมรับประทาน ฮอตด็อก ไส้กรอก เบคอน และเนื้อสัตว์ปรุงสำเร็จแช่แข็ง หรืออาหารจานหลักที่เป็นเนื้อสัตว์พร้อมรับประทาน ธัญพืชเต็มเมล็ด 100% เป็นอาหารชั้นเลิศที่ควรเพิ่มเข้าไปในมื้ออาหารของคุณ เพราะโดยทั่วไปอาหารเหล่านี้มีใยอาหารและสารอาหารสูง  แต่ก็ไม่ใช่ว่าธัญพืชเต็มเมล็ด 100% ทุกชนิดจะไม่ผ่านการแปรรูป เพราะฉะนั้นต้องระวังเวลาเลือกซื้อด้วย  ธัญพืชที่ผ่านการแปรรูปเพียงเล็กน้อยได้แก่ ข้าวกล้องแห้ง ควินัว ลูกเดือย คูสคูส (ข้าวสาลีที่หักเป็นเม็ดเล็กๆ) เต็มเมล็ด 100% หรือข้าวบาร์เลย์ พาสต้าโฮลวีต 100% อาจผ่านการแปรรูปมากกว่า แต่ก็เป็นทางเลือกที่ดีต่อสุขภาพในมื้ออาหารของคุณเช่นกัน อย่าเลือกซื้ออาหารพร้อมรับประทานที่สามารถอุ่นได้ใน "ไมโครเวฟ" หรืออาหารปรุงสุกเร็ว เพราะอาหารเหล่านี้ผ่านการแปรรูปมากขึ้นเพื่อลดเวลาการปรุงอาหารที่บ้าน หลีกเลี่ยงธัญพืชที่ผ่านการแปรรูป เช่น ข้าวขาว พาสต้าธรรมดา ขนมปังขาว ของหวาน เค้ก คุกกี้ และพาย เมื่อคุณตุนเสบียงในครัวแล้ว คุณก็เริ่มเตรียมอาหารโดยไม่ใช้อาหารแปรรูปได้เลย ในแต่ละมื้อให้ยืนพื้นด้วยอาหารทั้งส่วนอย่างโปรตีน (สัตว์ปีก เนื้อแดง เนื้อหมู อาหารทะเล ผลิตภัณฑ์นมไขมันต่ำหรือถั่วมีฝัก) ผลไม้ และผัก  วิธีเริ่มทำอาหารง่ายๆ ก็คือให้เริ่มจากโปรตีนหลักหรืออาหารจานหลักก่อน จับคู่จานหลักนี้กับเครื่องเคียง 1–2 อย่างที่เป็นผลไม้ ผัก หรือธัญพืชเต็มเมล็ด 100% เพื่อให้ได้มื้ออาหารที่สมบูรณ์แบบ หลีกเลี่ยงอาหารแปรรูป เช่น อาหารพร้อมอุ่นรับประทานหน้าทีวี พิซซ่าแช่แข็ง ซุปกระป๋อง อาหารกลางวันพร้อมรับประทาน และแซนด์วิชปรุงสำเร็จ ตัวอย่างมื้ออาหารใน 1 วันที่ประกอบด้วยอาหารที่ผ่านการแปรรูปน้อยก็เช่น ไข่คน 2 ฟองใส่ผักปวยเล้งและเฟต้าชีสสำหรับมื้อเช้า สลัดไก่ย่างทำเองกับน้ำสลัดทำเองสำหรับมื้อกลางวัน กราโนลาทำเอง 1/3 ถ้วยและแอปเปิ้ลสำหรับของว่างช่วงบ่าย แซลมอนอบกับบร็อกโคลีลวกรับประทานกับข้าวกล้อง 1/3 ถ้วยสำหรับมื้อเย็น และสับปะรดย่างราดน้ำผึ้งสำหรับของหวาน เวลาที่เราหิวระหว่างมื้อ นั่นอาจหมายความว่าได้เวลารับประทานของว่างแล้ว ถ้าคุณไม่มีของขบเคี้ยวที่ไม่ผ่านการแปรรูปติดตัวไว้ อาหารแปรรูปจะกลายเป็นของหาง่าย รวดเร็ว และเย้ายวนชวนรับประทานทันที ของขบเคี้ยวที่ดีต่อสุขภาพที่คุณควรเตรียมไว้ล่วงหน้าเป็นสิ่งสำคัญหากคุณต้องการเลี่ยงอาหารที่ผ่านการแปรรูปมากเกินไป  พยายามมีของขบเคี้ยวที่ดีต่อสุขภาพและไม่ผ่านการแปรรูปติดตัวไว้เมื่อไหร่ก็ตามที่ทำได้ เช่น ตุนผลไม้หลักๆ (อย่างแอปเปิล) ไว้ที่ชั้นวาง ถั่วเปลือกแข็งหรือกราโนลาทำเองไว้ในลิ้นชักโต๊ะทำงาน ถ้าคุณมีตู้เย็น คุณก็อาจจะตุนโยเกิร์ตรสธรรมชาติ ผักสดและฮัมมัสทำเองหรือไข่ต้มสุกไว้ด้วยก็ได้ หลีกเลี่ยงของขบเคี้ยวที่ผ่านการแปรรูปทั่วไปอย่างลูกอม มันฝรั่งทอด แครกเกอร์ เค้กที่รับประทานเป็นของว่าง คุกกี้ที่แบ่งเป็นช่องๆ หรือกราโนลา/โปรตีนบาร์ ถ้าคุณลืมพกของว่างทำเองหรือหาซื้อไม่ได้ ให้รับประทานของขบเคี้ยวที่ผ่านการแปรรูปน้อยที่สุดเท่าที่คุณจะหาได้ เช่น ในเซเว่นก็มีถั่วลิสงอบกรอบหรือถั่วรวมขาย ร้านสะดวกซื้อหรือร้านอาหารจานด่วนหลายร้านขายอาหารที่ผ่านการแปรรูปสูงมากมาย แม้ว่าเมนูอาหารในช่วง 2–3 ปีที่ผ่านมานี้จะดีขึ้น แต่ก็ยังหาอาหารทั้งส่วนที่ไม่ผ่านการแปรรูปในร้านอาหารประเภทนี้ได้ยากอยู่ดี  แฮมเบอร์เกอร์ เฟรนช์ฟรายด์ นักเก็ตไก่ ฮอตด็อก พิซซ่า และอาหารอื่นๆ ที่คล้ายกันเป็นตัวอย่างอาหารที่พบได้ในร้านสะดวกซื้อหรือร้านอาหารจานด่วนทั่วไป อาหารเหล่านี้ไม่เพียงแต่ผ่านการแปรรูปสูงเท่านั้น แต่เมื่อรับประทานเป็นประจำยังทำให้เสี่ยงต่อการเป็นโรคหัวใจ ความดันโลหิตสูง และโรคอ้วนด้วย  ถ้าจำเป็นต้องรับประทานอาหารหรือหาซื้ออาหารที่ร้านอาหารจานด่วนจริงๆ พยายามเลือกอาหารทั้งส่วนและผ่านการแปรรูปน้อยที่สุดเท่าที่จะหาได้ สลัดกับไก่ย่างเป็นตัวอย่างอาหารที่ผ่านการแปรรูปน้อยกว่าที่คุณสามารถสั่งได้ .  เวลาที่คุณพยายามจะเลิกรับประทานอาหารบางกลุ่มหรืออาหารบางชนิด การบันทึกนิสัยการรับประทานอาหารในปัจจุบันของคุณจะช่วยได้มาก เพราะวิธีนี้ช่วยให้คุณตระหนักมากขึ้นว่า อาหารแปรรูปชนิดไหนที่คุณกำลังรับประทานอยู่ คุณรับประทานตอนไหน และคุณรับประทานบ่อยแค่ไหน  ซื้อสมุดบันทึกหรือดาวน์โหลดแอพฯ บันทึกไว้ในโทรศัพท์มือถือ ถ้าจะให้ดีต้องจดอาหารที่รับประทานวันธรรมดากับวันหยุดสุดสัปดาห์อย่างละ 2–3 วัน คุณอาจจะพบว่าอาหารที่คุณรับประทานในวันหยุดสุดสัปดาห์กับวันทำงานไม่เหมือนกัน  หลายครั้งที่คนเราเลือกอาหารแปรรูปเพราะความสะดวก ไปทำงานสายแล้ว ไม่มีเวลาทำกับข้าว หรือไม่มีตัวเลือกเวลาหิว พยายามค้นหารูปแบบการรับประทานอาหารของตัวเอง เช่น คุณอาจจะไปทำงานสายเป็นประจำและไปซื้ออาหารเช้าตามร้านสะดวกซื้อ แผนการรับประทานอาหารมีประโยชน์เวลาที่คุณค่อยๆ เลิกรับประทานอาหารแปรรูปจากวิถีการรับประทานอาหารของคุณ ขณะที่คุณกำจัดอาหารต่างๆ ออกไปจากแผนการรับประทานอาหารปกติ คุณก็สามารถเพิ่มอาหารทั้งส่วนที่ไม่ผ่านการแปรรูปแทนอาหารเหล่านี้ได้ แผนการรับประทานอาหารที่เขียนขึ้นมานั้นสามารถช่วยให้คุณวางแผนทุกอย่างตลอดทั้งสัปดาห์ได้อย่างชัดเจน  ใช้เวลาเขียนอาหารที่คุณคิดว่าจะรับประทานในแต่ละมื้อและของขบเคี้ยวที่คุณจะรับประทานในเวลาว่าง แผนนี้ยังใช้เป็นรายการสำหรับซื้อของเข้าบ้านได้ด้วย ขณะที่คุณกำลังวางแผนมื้ออาหาร คุณต้องพิจารณาถึงจำนวนมื้ออาหารเร่งด่วนที่จำเป็นในสัปดาห์นั้นๆ ด้วย ถ้าคุณวางแผนมื้ออาหารเร่งด่วนง่ายๆ หรือพร้อมรับประทานในช่วงยุ่งๆ ล่วงหน้า คุณก็อาจจะอยากรับประทานอาหารแปรรูปน้อยลง ก่อนที่คุณจะยกเครื่องวิถีการรับประทานอาหารของคุณใหม่ ให้นึกดูว่าปกติแล้วเวลาไปซื้อของเข้าบ้านคุณมักจะซื้ออะไรและคุณตุนอะไรไว้ในครัวบ้าง ไปดูตู้เย็น ช่องแช่แข็ง และตู้กับข้าวแล้วโยนอาหารแปรรูปทุกอย่างที่คุณพบทิ้งไปให้หมดเพื่อกำจัดความอยาก  ของที่ต้องมองหาได้แก่ ของหวานอย่างไอศกรีม ลูกกวาด คุกกี้หรือเค้กที่รับประทานเป็นของว่าง มันฝรั่งทอด แครกเกอร์หรือเพรตเซล ซีเรียล ซอส น้ำสลัดหรือซอสหมักเนื้อ เนื้อสัตว์แปรรูปและชีส และอาหารจานหลักแช่แข็งหรืออาหารอุ่นด้วยไมโครเวฟ เพราะโดยทั่วไปแล้วอาหารเหล่านี้เต็มไปด้วยสารกันบูดและมีโซเดียมสูง  เนื่องจากอาหารส่วนใหญ่ต้องผ่านกระบวนการมาบ้าง เพราะฉะนั้นคุณต้องตัดสินใจว่าเส้นแบ่งระหว่างของที่ควร "ทิ้งไป" หรือ "เก็บไว้"  นั้นอยู่ที่ตรงไหน เช่น ถั่วกระป๋องก็เป็นอาหารแปรรูป แต่ก็เป็นแหล่งใยอาหารและโปรตีนชั้นเลิศ  นอกจากนี้ถ้าคุณล้างและสะเด็ดน้ำถั่วกระป๋องออกไป โซเดียมก็จะลดลงมาก  อาหารพวกนี้อาจเป็นของที่คุณควรจะเก็บไว้ อาหารแปรรูปอื่นๆ ที่คุณควรเก็บไว้ได้แก่ ผักกระป๋องไม่เติมเกลือหรือโซเดียมต่ำ อาหารจากธัญพืชเต็มเมล็ด 100% (เช่น พาสต้าหรือข้าวกล้องไม่ขัดสี 100%) ผักที่ล้าง/หั่นสำเร็จ (เช่น ผักกาดหอมที่แยกขายเป็นถุงๆ) หรือเนยถั่วที่ทำจากวัตถุดิบธรรมชาติทั้งหมด ถ้าคุณรู้สึกไม่ดีที่ต้องโยนอาหารเหล่านี้ทิ้งไปให้หมด ก็ให้ไปบริจาคที่โรงทานหรือรับประทานในปริมาณน้อยๆ จนกว่าจะหมดและรับประทานอาหารทั้งส่วนเป็นหลัก ไปซื้อของสดเข้าบ้านและเมินของขบเคี้ยวแปรรูป พยายามเดินแค่โซนของสด ซึ่งเป็นที่ๆ คุณจะเจออาหารทั้งส่วนที่ไม่ผ่านการแปรรูปมากที่สุด พยายามซื้ออาหารส่วนใหญ่จากโซนผักผลไม้ เคาน์เตอร์เนื้อสัตว์สดๆ โซนผลิตภัณฑ์นมและไข่   ในโซนของสดก็มีอาหารแช่แข็งเหมือนกัน มีทั้งที่ผ่านการแปรรูปสูงและผ่านการแปรรูปน้อย ถ้าอาหารชนิดนั้นไม่ได้ราดน้ำซอสหรือน้ำเกรวี่หรือมีสารปรุงแต่ง ก็ถือเป็นทางเลือกที่ยอมรับได้และมีคุณค่าทางอาหาร คุณต้องรอบคอบขณะเลือกซื้ออาหารจากชั้นวางต่างๆ ซื้ออาหารแปรรูปที่ดีต่อสุขภาพและมีคุณค่าทางอาหารอย่างถั่วกระป๋อง ธัญพืชเต็มเมล็ด 100% หรือผักกระป๋อง นอกจากนี้คุณต้องแน่ใจด้วยว่า อาหารเหล่านี้ใส่วัตถุดิบเพิ่มเติมเพียงเล็กน้อย เช่น ซื้อพาสต้าแบบโฮลวีต 100% แทนการซื้อพาสต้าที่ผสมเครื่องปรุงรสหรือซอส หรือซื้อผักกระป๋องธรรมดาชนิดโซเดียมต่ำแทนการซื้อผักกระป๋องที่มีซอสหรือมีสารแต่งกลิ่นรสอื่นๆ ถ้าอาหารแปรรูปที่คุณชอบมีอยู่ในชั้นวางและคุณก็อยากซื้อมันมากๆ ให้พยายามเลี่ยงชั้นวางแถวนั้นไปเลย เช่น อย่าเดินตรงแถวชั้นวางที่มีลูกกวาดและมันฝรั่งทอด คุณจะได้ไม่รู้สึกอยากหยิบอาหารแปรรูปลงในรถเข็น
รับประทานอาหารแปรรูปในปริมาณที่พอเหมาะ. เลือกอาหารที่ดีต่อสุขภาพมากกว่า. ทำอาหารและของว่างที่คุณชื่นชอบที่บ้าน. อ่านฉลากบนบรรจุภัณฑ์ของอาหาร. ซื้อและรับประทานผักผลไม้ทั้งส่วน. ซื้อและรับประทานโปรตีนที่ผ่านการแปรรูปเพียงเล็กน้อย. ซื้อและรับประทานธัญพืชที่ผ่านการแปรรูปเพียงเล็กน้อย. ทำอาหารที่ไม่มีอาหารแปรรูป. เตรียมของว่างที่ดีต่อสุขภาพ. เลี่ยงอาหารจานด่วน. ติดตามการรับประทานอาหารในแต่ละมื้อ เขียนแผนรับประทานอาหาร. เคลียร์ห้องครัว. ตุนอาหารที่ดีต่อสุขภาพไว้ในครัว.
https://www.wikihow.com/Eliminate-Processed-Foods-From-Your-Diet https://www.wikihow.com/Eliminate-Processed-Foods-From-Your-Diet https://www.wikihow.com/Eliminate-Processed-Foods-From-Your-Diet
Enjoying Favorite Foods in Moderation Eliminating Processed Food from Your Diet Preparing to Change Your Diet